Diari Oficial de la Generalitat Valenciana


Sumari del DOGV 3509, del 03-06-1999 (1999/5187)

ORDRE de 25 de maig de 1999 de la Conselleria de Benestar Social per la qual convoca una beca per a la realització de pràctiques professionals en el gabinet de la consellera de Benestar Social.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5187


Data del document
:   25-05-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * suport econòmic
    * ajuda pública
    * assignació per estudis
    * professió administrativa

ORDRE de 25 de maig de 1999, de la Conselleria de Benestar Social, per la qual convoca una beca per a la realització de pràctiques professionals en el gabinet de la consellera de Benestar Social. [1999/M5187]
  
La Conselleria de Benestar Social, en el marc de la política dirgida a la millora i especialització de joves llicenciats universitaris, convoca la concessió d'una beca perquè aquests nous llicenciats puguen accedir a la realització de pràctiques professionals, en les seues distintes especialitats, dins de l'àmbit de l'administració pública.
  
Aquesta actuació es troba recollida en els objectius i activitats del programa 311.10 Direcció i Serveis Generals i existeix suficient consignació pressupostària en el Pressupost de la Generalitat Valenciana per a l'exercici de 1999.
  
Per això, en virtut de les facultats que em confereixen el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social i l'article 35 de la Llei de la Generalitat Valenciana 5/1983, de 30 de desembre, de Govern Valencià i segons l'establert en el Decret 108/1992, de 6 de juliol, del Govern Valencià, amb el qual es regula la concessió de beques,
  
ORDENE
  
Primer
  
Procedir a la convocatòria de concurs públic per a la concessió d'una beca per a la realització de pràctiques professionals, en la Conselleria de Benestar Social.
  
Segon
  
Aprovar les bases que s'adjunten com a annex I d'aquesta ordre, per les quals ha de regir-se aquesta convocatòria.
  
Tercer
  
La dotació econòmica de la beca se sufragarà amb càrrec a la línia 402/000/99 del programa pressupostari 311.10 Direcció i Serveis Generals, dels Pressupostos de la Generalitat Valenciana per a l'exercici 99, per un import total màxim d'un milió cinquanta mil pessetes (1.050.000 PTA).
  
Quart
  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.
  
Cinqué
  
Aquesta ordre esgota la via administrativa i en la seua contra es podrà interposar un recurs contenciós administratiu, en el termini de dos mesos comptadors des de l'endemà de la seua publicació davant el Tribunal Superior de Justícia de la Comunitat Valenciana, segons que preveuen els articles 10.1.j i 46 de la Llei 29/1998, de 13 de juliol, reguladora de l'esmentada jurisdicció. Així mateix, hi cabrà un recurs potestatiu de reposició, davant la consellera de Benestar Social, en el termini d'un mes comptador a partir de l'endemà que es produirà aquella publicació, segons el que preveuen els articles 107 i 117 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú.
  
València, 25 de maig de 1999
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases de la convocatòria per a la concessió d'una beca, per a la realització de pràctiques professionals en la Conselleria de Benestar social.
  
Primera. Objecte
  
La beca té per objecte la formació complementària, millora i l'especialització de llicenciats en dret, en l'àmbit de l'administració pública.
  
Segona. Nombre de beques i requisits dels sol·licitants
  
Es convoca una beca destinada a llicenciats en dret que hauran finalitzat els estudis en els últims 10 anys, comptadors des de la data de publicació de l'ordre.
  
Tercera. Dotació, duració i pagament de la beca
  
La dotació de la beca és de cent cinquanta mil pessetes (150.000 PTA) brutes mensuals i serà l'import màxim de la beca d'un milió cinquanta mil pessetes (1.050.000 PTA).
  
Es finançarà a càrrec dels pressupostos de la Generalitat Valenciana per a 1999. A aquest efecte, aquesta convocatòria i la possibilitat de concessió de la beca es condicionen a la previsió del crèdit adequat i suficient en aquests pressupostos.
  
El període de gaudi de la beca finalitzarà el 31 de desembre de 1999. No obstant això, aquest període es podrà prorrogar a l'exercici pressupostari del 2000 i fins un màxim de 12 mesos, incloent-hi el període de pròrroga, sempre que existisca consignació pressupostària en l'exercici del 2000.
  
L'import de la beca s'abonarà mensualment, amb la certificació prèvia del secretari general de la Conselleria de Benestar Social, amb l'informe previ de la cap del gabinet de la consellera, de la bona marxa de l'activitat objecte de la beca.
  
Quarta. Titulació exigida
  
Els aspirants hauran d'estar en possessió, quan finalitze el termini de presentació de la sol·licitud, del corresponent títol de Llicenciat en Dret.
  
Cinquena. Formalització de sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Benestar Social (passeig de l'Albereda 16, de València). Els candidats l'hauran de presentar en el mateix Registre General o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i formalitzar, amb la la fotocòpia compulsada del document nacional d'identitat (DNI), la següent documentació:
  
a) Currículum, en el qual es faran constar les dades personals, data, lloc de naixement, domicili actual, telèfon i una foto mida carnet del sol·licitant.
  
b) Fotocòpia compulsada del títol acadèmic i certificació de l'expedient acadèmic.
  
c) Declaració jurada de no tenir concedida qualsevol altra beca o ajuda que es poguera concedir per a la mateixa o per a semblant activitat i d'estar al corrent en les seues obligacions fiscals.
  
d) Qualssevol altres documents que acrediten la possessió de títols, cursos, conferències, mèrits docents, d'investigació, experiència professional que es desitgen al·legar.
  
Sisena. Termini de presentació de sol·licituds.
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria al Diari Oficial de la Generalitat Valenciana.
  
Setena. Selecció
  
Per a l'examen de sol·licituds de beca es constituirà una comissió avaluadora, composta pels següents membres:
  
- La directora del Gabinet de la consellera de Benestar Social.
  
- El secretari general Administratiu de la Conselleria de Benestar Social, que actuarà com a secretari de la comissió avaluadora.
  
- El cap del Gabinet Tècnic de la Conselleria de Benestar Social.
  
La Conselleria de Benestar Social es reserva la facultat de deixar deserta totalment o parcialment l'adjudicació de la beca convocada i d'interpretar el contingut d'aquestes bases.
  
La selecció de becaris vindrà donada per la puntuació obtinguda per l'aplicació del següent barem:
  
A) Coneixements de valencià: un màxim d'1 punt en funció dels nivells de coneixement de valencià establerts per la Junta Qualificadora de Coneixements de Valencià, d'acord amb la següent escala:
  
Nivell oral: 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
B) Coneixements d'altres idiomes comunitaris: fins a 2 punts.
  
C) Cursos realitzats: fins un màxim d'1 punt.
  
D) Experiència professional desenvolupada en les administracions públiques: fins un màxim de 2 punts.
  
E) Entrevista: un màxim de 3 punts. En l'entrevista es valorarà l'experiència professional i els coneixements de l'administració autonòmica.
  
Finalitzat el procés selectiu, la comissió elaborarà una proposta de concessió de la beca que contindrà el beneficiari i la borsa de reserva prioritzada, en funció de la puntuació obtinguda, per ocupar les vacants que s'hi pogueren produir per renúncia o abandonament.
  
Vuitena. Concessió
  
La beca s'adjudicarà mitjançant resolució de la consellera de Benestar Social, a la vista de la proposta de la comissió avaluadora, en el termini màxim d'un mes a partir de l'endemà de la finalització de presentació de sol·licituds, la no resolució adjudicant dins del termini establert anteriorment produirà l'efecte de la desestimació presumpta de les sol·licituds presentades.
  
Novena. Obligacions, incidències i tutoria del becari
  
La beca és incompatible amb el gaudi de qualsevol altra beca o ajuda que poguera concedir per la mateixa o semblant activitat. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
El becari, si s'escau, haurà de presentar la documentació acreditativa del compliment de les seues obligacions fiscals i amb la Seguretat Social.
  
La Conselleria de Benestar Social contractarà una assegurança d'accidents i malaltia per al període de gaudi de la beca.
  
La consellera de Benestar Social resoldrà les incidències que es produïsquen durant el període de gaudi de la beca i la podrà deixar sense efecte, amb audiència prèvia a l'interessat, en cas d'incompliment de les seues obligacions per part del becari o quan no realitzara l'activitat que en va motivar la concessió o que deixara de reunir els requisits exigits.
  
La cap del Gabinet de la consellera de Benestar Social ordenarà les activitats i establirà la dedicació i els torns del becari segons els criteris dels seus propis serveis i mitjans.
  
Davant les incidències, renúncies, abandonaments o incompliments que deixen vacant la beca, es procedirà a ocupar-la segons l'ordre establert en la borsa de reserva que resulte del procés de selecció.
  
ANNEX II
  
(Nom) ..., domiciliat a ..., carrer ..., número ..., telèfon ..., en el meu nom, coneixent l'ordre publicada al DOGV número ... de data ..., per la qual la Conselleria de Benestar Social convoca una beca per a llicenciats en dret per a la realització de pràctiques professionals en la Conselleria de Benestar Social, i també les condicions establides en les bases, em compromet a acceptar-les, a assistir i a participar plenament en els programes de treball que siguen establits, en cas de ser-ne adjudicatari, i declare que totes les dades personals, acadèmiques i professionals assenyalades en l'escrit són certes i adjunte la següent documentació:
  
- Fotocòpia compulsada del document nacional d'identitat.
  
- Currículum.
  
- Certificat de l'expedient acadèmic.
  
- Fotocòpia compulsada del títol o diploma universitari.
  
- Declaració jurada de no estar gaudint de qualsevol altra beca o ajuda que es poguera concedir per la mateixa o semblant activitat.
  
- Altres documents que acrediten la possessió de títols, cursos, seminaris, conferències, mèrits docents, d'investigació, etc., que s'adjunten.
  
SOL·LICITA: Que tinga per admesa aquesta instància amb la seua documentació a l'efecte de l'establit en la convocatòria de beques.
  
València, ... d ... de 1999